આ બેઠકમાં જિલ્લા પંચાયતના ઇ.એમ.ઓ. ર્ડા. દિલીપ પટેલે સમગ્ર બેઠકનું સંચાલન કરતાં જણાવ્યું હતું કે મહિલાઓમાં વ્યસનની ટેવ ખૂબજ હાનિકારક છે. તે માટે સંકલિત બાળ વિકાસ યોજનાની બહેનો અને મહિલા મંડળો જાગૃત્તિ માટે ઝુંબેશના ધોરણે કાર્યવાહી કરે તે જરૂરી છે. આ ધારાના ભંગ અને દંડ વસુલાતમાં સોંપાયેલ કામગીરીમાં જુદા જુદા વિભાગોનો નહિવત ફાળો અને અમુક વિભાગોએ શુન્ય કામગરી કરવા બદલ ર્ડા. પટેલે ખેદ વ્યક્ત કરતાં આ કામગરીને સંવેદના સાથે ઝુંબેશના ધોરણે હાથ ધરાય તેવી અપેક્ષા વ્યક્ત કરી હતી. રાષ્ટ્રીય તમાકુ નિયંત્રણ કાર્યક્રમ હેઠળ માહે જાન્યુઆરી, ૨૦૧૫ થી માહે ડિસેમ્બર, ૨૦૧૭ દરમિયાન કુલ ₹ ૩,૭૧,૬૨૦/- નો દંડ વસુલાયો છે.